Кратко представяне и описание на конкретни запитвания от учители от програмата на „Заедно в час“* http://zaednovchas.bg/ във връзка с техните специфични нужди и идеи за използването на LEGO в класната стая за задържане и мотивиране на учениците*. 

*Като правило училищата с учители от програма Заедно в час преподават в училища в икономически слабо развити райони извън София, които нямат необходимите материални и кадрови възможности. Програмата е приоритетно насочена към училища с ученици, отговарящи на един или повече от следните критерии:

· Произхождат от семейства с нискък социално-икономически статус

· Показват незадоволителни резултати на външни оценявания и държавни зрелостни изпити

· Произхождат от езикови малцинства

· В риск са от отпадане от училище поради ниска мотивация за учене и значително изостване от учебния материал.
1.

Казвам се Ралица Петкова и преподавам история на ученици от 5-ти до 12-ти клас (около 300 общо) в СОУ "Летец Хр. Топракчиев", гр. Божурище. 

Идея: Използване на ЛЕГО за представяне на историческа пиеса
Идеята ни е следната - пиесата е за Първо и Второ българско царство и в основният си смисъл ще пресъздават структурата в обществото - царско семейство, аристокрация/боляри и селяни (обичаи, функции в обществото, облекло, бит и поминък). Историческата пиеса е конкретно за 5-ти клас. Но българска история се учи във всички класове (с изключение на 7-ми), като за 5,6 и 12 клас е изцяло българска история, а в останалите класове е по 1 раздел. Следователно макетите биха били полезни за всичките ми ученици .
Идея: Гост уроци за развитие на умения по сглобяване

Най-полезно би било децата лично да получат няколко урока как се сглобява/строи (не съм сигурна, че това са термините и моля професионалистите за извинение) Лего и да се убедят колко полезно, развлекателно и релаксиращо е. Още повече, че така ще развием и ключови умения - работа в екип, фина моторика, математическа грамотност, въображение, талант и т.н.

2.
Казвам се Петя Руменова Данева, преподавам по История и География на 8,9,10,11 и 12 клас на 163 деца общо в Професионална гимназия по туризъм и хранителни технологии, град Пирдоп. 

[image: image2.jpg]



Идея: исторически и географски постановки с LEGO (Петя се интересува особено от Лего миниатюри, с които да представя конкретни исторически личности и различни култури)
Имам нужда от лего, защото чрез двата си предмета, опитвам да развия у децата най - вече умения, които за мен са ключови, като: да изваждат информация от текст, да могат да я прилагат, да могат да се аргументират, презентационните им умения - да говорят пред хора, без да се притесняват, да са по - уверени, да вярват в себе си, т.е. да премахна нагласите: "Не мога","Не искам","Не знам". Легото би ми било полезно в целта, която съм си заложила за края на учебната година, особено при 8 и 9 клас - а именно, по техен сюжет, сценарий да разиграем театрална постановка, съпоставка на периодите, които изучаваме по история със съвремието. Легото би ми помогнало да разигравам малки такива пред тях, за да визуализират какво би се случило на сцена, и също така, би могло просто да ми е в помощ по време на часовете, тъй като сме доста ограничени от към различни ресурси в училище, децата помнят основно със зрителната си памет и имат нужда да виждат, за да могат да си представят. За това всичко свързано с историята и географията, което бихте могли да откриете лесно, би могло да ми влезе в упортеба, за което много благодаря!
3.
Аз съм Ралица Коцева, 2-ра година възпитател. С устна договорка за оставане поне още 1 година в училище.

Преподавам: математика, български език, четене, роден край, изобразително изкуство и дейности по интереси за 1-ви клас. Организаирам арт терапия за деца и родители.

ученици: 19, но с идея да се организират дейности за всички 150 ученика от училището;

ОУ: "Васил Левски", с. Караджово, община: Садово; обл.Пловдив
Идея: Активности с LEGO за по-малки деца

Най-полезно за нашите ученици е придобиването на следните умения:

- опознаване на частите;

-изграждане на междупредметни връзки с математика: броене, събиране, изваждане, умножение, деление на частите от конструктора;

- изграждане на фигури с правилна форма;

-предметно онагледяване на геометрични триизмерни фигури: квадрат, правоъгълник, триъгълник, кръг;

-разделяне на елементи по големина, форма, цветове;

-развитие на фина моторика, сръчност, ловкост, интелектуално развитие;

-умения за работа в екип, взаимопомощ, зачитане на мнението на другия
Активности:
- организиране на състезание за най-интересна/ най-висока/ най-дълга сграда ( + разписване на история за нея, измисляне на приказка);

- правене на макет на населеното място от конструктор (като картографиране);

-изграждане на защитен кът в стаята от лего части;

-Мислих си, че може и да дойдеш ти или някой от Brickmania-bg като ролеви модел. На децата ще им бъде интересно някой да им обясни приложението на легото и в живота на порасналия човек и какви възможности за интелектуално развитие дава.
4.
Аз се казвам Йордан Ходжев и съм един от учителите на Заедно в час. Преподавам природни науки на ученици 5-8 клас (общо 53 деца) в село Мирково (София област).

Идея:  Извънкласно занимание по сглобяване на LEGO по групи

Когато съм давал на учениците да работят по дадена тема с такива конструктори, уроците винаги са имали голям успех като интерес и като напредък на самите ученици. Нещо повече, децата със специални образователни потребности също се въвличат в задачите много по лесно, ако има практически задачи с изготвяне на модел. До сега проблем е бил винаги да се намерят достатъчно блокчета, за да може да се работи на по-малки групи (2-3 човека) или индивидуално.
5.
Даниел Джевелеков , учител по математика в 44 СОУ ''Неофит Бозвели" в София
Идея:  Моделиране на математически концепции с LEGO
Преподавам математика (5,6 и 7 клас) и мога да ползвам ЛЕГО практически за всичко от стереометрични тела, дроби, уравнения, други….

Също, ще съм много щастлив ако може да дойдете на посещение и да покажете  и разкажете  на децата за любовта към легото и как може да се използва в класната стая :)
6. 

Казвам се Иван Господинов и съм учител на Заедно в Час в 74-то СОУ... И аз съм израстнал с LEGO и ми е някак си доста близко.

Идея:  LEGO кабинет за възпитателите на класове 1-4
Вариантът, който ми хрумва на първо време, е да се създаде кабинет по LEGO, който да се използва от възпитателите. Възпитателят е човек, при когото децата от 1-ви до 4-ти клас прекарват занималнята си. Доста от колегите обаче не се възползват от възможността да работят по интересни проекти или нужни умения с децата, а се ограничават до домашната работа и очакване на родителите. 
Този кабинет може да служи за проектна работа по различни модели. Например: модел на училището, модел на квартала, градоустройство. Защо не и като снимачна площадка за образователно филмче записано от децата. За часовете работа в кабинета може да се канят гости от вашата общност. Може децата да работят по серия проекти, които да се пускат като заявка на facebook страницата на училището или от родители и т.н. и т.н.
